section_heading: Kasna osmanska vlast
paragraph_text: Krajem 18. st. Varna je uključena u Četverolist utvrda, zajedno s gradovima; Ruse, Šumen, i Silistra) koje su trebale braniti Dobrudžu i ostalu Bugarsku od nadirućih Rusa u Rusko-turskim ratovima. Ruska vojska je privremeno zauzela grad 1773., pa zatim 1828., nakon dugotrajne opsade grada, (Opsada Varne). Nakon dvije godine oni su se povukli, ali su trajno razorili srednjovjekovnu utvrdu. Za Krimskog rata(1854-1856), u kojem su Britanci i Francuzi ratovali protiv Rusa, Varna su za vojno sjedište i pomorsku bazu koristili Britanci i Francuzi. Mnogo vojnika je pomrlo u gradu od kolere, a sam grad nastradao je u velikom požaru, danas u gradu postoji memorijalno groblje pokopanih vojnika. Godine 1866., izgrađena je prva željeznička pruga (Baron Hirsch) u Bugarskoj, između Varne i grada Ruse na Dunavu, ova pruga je nekoliko godina povezivala otomansku prijestolnicu Istanbul sa Srednjom Europom. Nakon toga ovom trasom išao je i slavni Orient Express. Grad je uskoro postao važan trgovački i prometni centar, u njemu su ubrzo otvorena 12 konzulata.